ઋષિકેશ મુખરજી થકી સુચિત્રા સેન, ઉત્પલ દત્ત, કાલિ બેનરજી, અપર્ણા સેન, રબિ ઘોષ, સંધ્યા રોય, શમિત ભાંજા, સુમિત સન્યાલ, લિલિ ચક્રવર્તી જેવા કલાકારો કલકત્તાથી મુંબઈ આવ્યા હતા. અમિતાભ બચ્ચન અને ‘એંગ્રી યંગ મેન’ યુગના ઉદય સાથે ઋષિકેશ મુખરજીની અને તેવા પ્રકારની– મધ્યમવર્ગ કેન્દ્રીય– ફિલ્મોનો યુગ આથમી ગયો એમ કહી શકાય. ૧૯૯૯માં ઋષિકેશ મુખરજીએ ‘જૂઠ બોલે કૌવા કાટે’ દ્વારા પુનરાગમનનો નિષ્ફળ પ્રયાસ કર્યો હતો.